CELEX: 32006R1192
Language: hu
Date: 2006-08-04 00:00:00
Title: A Bizottság 1192/2006/EK rendelete ( 2006. augusztus 4. ) az 1774/2002/EK európai parlamenti és tanácsi rendeletnek a tagállamokban engedélyezett üzemek jegyzékeinek tekintetében történő végrehajtásáról   (EGT vonatkozású szöveg)

5.8.2006   
            
            
               HU
            
            
               Az Európai Unió Hivatalos Lapja
            
            
               L 215/10
            
         
      A BIZOTTSÁG 1192/2006/EK RENDELETE
   
   (2006. augusztus 4.)
   az 1774/2002/EK európai parlamenti és tanácsi rendeletnek a tagállamokban engedélyezett üzemek jegyzékeinek tekintetében történő végrehajtásáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a nem emberi fogyasztásra szánt állati melléktermékekre vonatkozó egészségügyi előírások megállapításáról szóló, 2002. október 3-i 1774/2002/EK európai parlamenti és tanácsi rendeletre (1) és különösen annak 26. cikke (5) bekezdésére,
   mivel:
   
               (1)
            
            
               Az 1774/2002/EK rendelet egyedi követelményeket állapít meg a nem emberi fogyasztásra szánt állati melléktermékekre vonatkozó előírásokra.
            
         
               (2)
            
            
               A kórokozók elterjedése és/vagy a szermaradványok szétszórása veszélyének elkerülése érdekében az 1774/2002/EK rendelet úgy rendelkezik, hogy az állati melléktermékeket az érintett tagállam által kijelölt, engedélyezett és felügyelt üzemben kell feldolgozni, tárolni és elkülönítve tartani vagy megfelelő módon ártalmatlanítani. Az említett rendelet III. és IV. fejezete határozza meg az ilyen üzemek engedélyezésének követelményeit.
            
         
               (3)
            
            
               Az 1774/2002/EK rendelet 26. cikkének (4) bekezdése úgy rendelkezik, hogy a tagállamok jegyzéket állítanak össze a területükön a rendelettel összhangban engedélyezett üzemekről.
            
         
               (4)
            
            
               Ennek megfelelően szükséges ezeknek az üzemeknek a jegyzékeiről végrehajtási előírásokat meghatározni, ideértve a Bizottság és a nyilvánosság számára hozzáférhető nemzeti honlapokon lévő jegyzékekben található információk bemutatását is. Biztosítani kell továbbá ezeknek a jegyzékeknek egy, a Bizottság által karbantartott honlapot is.
            
         
               (5)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Ennek a rendeletnek a melléklete végrehajtási szabályokat határoz meg az 1774/2002/EK rendelet 26. cikkének (4) bekezdésében említett, engedélyezett üzemeket tartalmazó jegyzékek tekintetében.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2007. július 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. augusztus 4-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 273., 2002.10.10., 1. o. A legutóbb a 208/2006/EK bizottsági rendelettel (HL L 36., 2006.2.8., 25. o.) módosított rendelet.
   
      MELLÉKLET
      AZ 1774/2002/EK RENDELET 26. CIKKÉNEK (4) BEKEZDÉSÉBEN EMLÍTETT, ENGEDÉLYEZETT ÜZEMEKET TARTALMAZÓ JEGYZÉKEK
      1.   AZ ENGEDÉLYEZETT ÜZEMEK JEGYZÉKÉHEZ VALÓ HOZZÁFÉRÉS
      A Bizottság – annak érdekében, hogy támogassa a tagállamokat az engedélyezett üzemeknek az 1774/2002/EK rendelet 26. cikkének (4) bekezdésében („engedélyezett üzemek”) említett, állandóan frissített jegyzékének létrehozásában, amely más tagállamok és a nyilvánosság számára is hozzáférhető – honlapot biztosít, amely linkeket tartalmaz az e melléklet 2.1. pontjának a) alpontjában említett, tagállamok által létrehozott honlapokra.
      2.   A NEMZETI INTERNETES HONLAPOK FORMÁTUMA
      2.1.   Összesített jegyzékek a nemzeti honlapokon
      
                  a)
               
               
                  Minden tagállam átadja a Bizottságnak azt az internetes címet, amely a területén engedélyezett összes üzem jegyzékeinek összesített jegyzékét („összesített jegyzék”) tartalmazó egyetlen nemzeti honlapra mutat.
               
            
                  b)
               
               
                  Minden összesített jegyzék egyetlen lapból áll, és azt a Közösség egy vagy több hivatalos nyelvén töltik ki.
               
            2.2.   Működtetési táblázat a nemzeti honlapokhoz
      
                  a)
               
               
                  Az e melléklet 2.1. pontjának a) alpontjában említett nemzeti honlapokat az illetékes központi hatóság hozza létre, vagy adott esetben egy, az 1774/2002/EK rendelet 2. cikke (1) bekezdésének i. pontjában említett másik hatóság.
               
            
                  b)
               
               
                  A 2.1. pont a) alpontjában említett összesített jegyzékek linkeket tartalmaznak az ugyanazon a honlapon található más weboldalakra is, amelyek az engedélyezett üzemek listáit tartalmazzák.
                  Ha azonban az engedélyezett üzemek bizonyos jegyzékeit nem a 2.2. pont a) alpontjában említett illetékes központi hatóság tartja karban, akkor az összesített jegyzék linket tartalmaz olyan más honlapokra is, amelyek tartalmazzák ezeket a listákat, és amelyeket bármilyen más illetékes hatóság, csoport vagy adott esetben szerv tart karban.
               
            3.   AZ ENGEDÉLYEZETT ÜZEMEK JEGYZÉKEINEK KÜLALAKJA ÉS KÓDJAI
      A vonatkozó információkat és kódokat tartalmazó külalakot úgy alakítják ki, hogy az engedélyezett üzemekre vonatkozó információk széles körben hozzáférhetőek legyenek, és a nemzeti jegyzékek olvashatósága javuljon.
      4.   RÉSZLETES TECHNIKAI LEÍRÁS
      A 2. és 3. pontban említett feladatokat és tevékenységeket a Bizottság által az interneten közzétett részletes technikai leírással összhangban kell elvégezni.